[{"text_idx": "#000000", "text": "Cwsg, y gweithgarwch hanfodol yna y mae ar bawb ei angen. Mae gan Storiel gasgliad hynod ddifyr o wrthrychau sy\u2019n ymwneud a\u0302 chwsg, nad ydynt i\u2019w gweld efo\u2019i gilydd fel arfer. Bydd yma ddathliad clyd, lliwgar o gwiltiau clytwaith, carthenni traddodiadol, dillad nos, crud, poteli dw\u0302r poeth a hyd yn oed fodel o wely bocs traddodiadol, a wnaed yn y 19eg ganrif. Mae nifer o\u2019r deunyddiau dros gan mlwydd oed, wedi eu gwneud o wla\u0302n a lliain a gynhyrchwyd yn lleol."}]